3. Cupientes itaque quod indulgentia et facultates ad effectum illius per Sixtum predecessorem huiusmodi concesse a primis vesperis in festo sancti Michaelis de mense Septembris post annum incarnationis dominice millesimum quadringentesimum octuagesimum octauum de novo incipiant, et per octauas dicti festi ad septennium extunc computandum, et deinde de triennio in triennium in dicto festo et per illius octauas pariformiter propetuis [sic] futuris temporibus durature continuent et perseuerent, motu proprio, non ad alicuius nobis super hoc oblate petitionis instantiam, sed de nostra mera liberalitate et ex certa scientia, plenariam indulgentiam et litteras ipsius Sixti predecessoris huiusmodi que tamen suum post dictum annum millesimum quadringentesimum octuagesimum octauum in dicto festo immediate ac si a nobis de nouo emanassent incipiant sortiri effectum auctoritate apostolica tenore presentium approbamus ac perpetue firmitatis robur obtinere decernimus, illasque potiori pro cautela innouamus, modo premisso ac motu auctoritate et scientia similibus prout idem Sixtus predecessor tempore concessionis earundem concesserat de novo concedimus, non obstantibus constitutionibus. …